Banekart, med Formel 1-banen (1981 og 1982) i svart, og CART-banen (1983 og 1984) i grått.
**Caesars Palace Grand Prix** var et Formel 1-løp som ble kjørt i 1981 og 1982.

Da Watkins Glen forsvant fra Formel 1-kalenderen etter 1980, ble det for 1981-sesongen satt inn et løp i Las Vegas, Nevada. Det nye løpet avsluttet sesongen, men det var ikke populært blant førerne, hovedsakelig på grunn av ørkenheten. Det har også blitt beskrevet som en av de verste banene det har blitt kjørt Formel 1-løp på. Banen ble anlagt på parkeringsplassen til hotellet Caesars Palace, og til en midlertidig bane å være var den overraskende godt konstruert: Bred nok til forbikjøring, gode avkjøringssoner fylt med sand, og med et meget jevnt dekke. 

Banen gikk imidlertid i retning mot klokka, noe som medførte en sterk belastning på nakken til førerne, som var vant til europeiske baner som hovedsakelig går med klokka. Det største problemet var imidlertid heten, og da Nelson Piquet sikret sitt første verdensmesterskap ved å ta femteplassen i løpet i 1981 klarte han bare såvidt å fullføre løpet, og det gikk femten minutter før han kom seg fra utmattelsen etterpå. Løpet i 1982, som ble vunnet av Michele Alboreto i en Tyrrell, ble slutten på Formel 1-racing i Las Vegas, ettersom løpene bare hadde klart å trekke svært få tilskuere.

Etter at Formel 1 trakk seg ut ble løpet antatt av CART for 1983- og 1984-sesongene. Banen ble modifisert slik at sving 1, 6 og 10 ble knyttet sammen til en sammenhengende langside, slik at banen ble en flat 1,8 kilometer langs skjev ovalbane. De to løpene ble kjørt over 178 runder, en distanse på 322 kilometer (200,25 miles). Til løpet i 1984 ble utgangen av den siste svingen utvidet, noe som økte hastigheten med rundt 11 km/t i forhold til året før.

Vinnere av Caesars Palace Grand Prix
------------------------------------

**Formel 1:**

| År | Fører | Konstruktør | Rapport |
| --- | --- | --- | --- |
| 1981 | Australias flagg Alan Jones | Williams-Ford | Rapport |
| 1982 | Italias flagg Michele Alboreto | Tyrrell-Ford | Rapport |
| Kilde: Forix |

**CART:**

| År | Dato | Fører | Bil | Team |
| --- | --- | --- | --- | --- |
| 1983 | 8. oktober | USAs flagg Mario Andretti | Lola-Cosworth | Newman/Haas Racing |
| 1984 | 10. november | USAs flagg Tom Sneva | March-Cosworth | Mayer Motor Racing |

Se også
-------

* Liste over Formel 1-løp
* USAs Grand Prix

Referanser
----------

1. ↑  Keith Collantine (4. oktober 2007). «Ten worst… F1 tracks». F1 Fanatic. Besøkt 26. august 2012.
2. ↑  Jeroen van Dun (2004). «The Worst Track Ever? Las Vegas 1981-82». Formula One Rejects. Arkivert fra originalen 18. februar 2012. Besøkt 26. august 2012.
3. ↑  «Caeser's Palace». ChampCarStats.com. Besøkt 26. august 2012.
4. ↑  «USA-Las Vegas: Wins». *FORIX: Formula One Results, Information, Statistics*. Haymarket Publications. Besøkt 12. desember 2015.  *(Krever abonnement)*

Eksterne lenker
---------------

* Video-reportasje fra CART-løpet i 1983
* Video-reportasje fra CART-løpet i 1984

| * v
* d
* r
Formel 1-løp |
| --- |
| 2023-sesongen | 
* Abu Dhabi
* Aserbajdsjan
* Australia
* Bahrain
* Belgia
* Canada
* Emilia Romagna
* Italia
* Japan
* Las Vegas
* Mexico City
* Miami
* Monaco
* Nederland
* Qatar
* São Paolo
* Saudi-Arabia
* Singapore
* Spania
* Storbritannia
* Ungarn
* USA
* Østerrike

 |
| Tidligere løp | 
* Argentina
* Caesars Palace
* Dallas
* Detroit
* Europa
* Frankrike
* Indy 500
* India
* Kina
* Korea
* Luxembourg
* Malaysia
* Marokko
* Pescara
* Portugal
* Russland
* San Marino
* Steiermark
* Stillehavet
* Sverige
* Sveits
* Sør-Afrika
* Tyrkia
* Tyskland
* USA Vest

 |

Portal: Formel 1